Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 1/1995. (I. 31.) KHVM rendelet módosítását. Indítványozta,
Paragraph Index: 144

1/1995. (I. 31.) KHVM rendelet módosítását. Indítványozta, hogy az állami tulajdonú közüzemi csatornamű használatáért fizetendő díj meghatározásában — lakossági fogyasztók esetén az év meghatározott időszakában — érvényesüljön a locsolási kedvezmény. A hatályos szabályozás szerint ugyanis a csatornahasználati díj a felhasznált vízmennyiség függvénye, a település jellegére, az ingatlan övezeti besorolására és az évszakra tekintet nélkül. Az előző beszámoló elkészítésének időpontjában a válaszra nyitva álló határidő még nem telt el. Időközben a miniszter az ajánlást nem fogadta el, annak ellenére, hogy 1991-ben a panaszosnak írott levelében már ígéretet tett a jogi szabályozás felülvizsgálatára. Az országgyűlési biztos ajánlását változatlan formában fenntartotta. A miniszter a fenntartott ajánlást sem fogadta el (OBH 89/1995). Egy telefonszámla összegével kapcsolatos reklamáció ügyének vizsgálata során állapította meg az országgyűlési biztos általános helyettese, hogy a jelenlegi jogi szabályozás értelmében a fogyasztóvédelmi felügyelőségeknek nincs hatáskörük a számlázással kapcsolatos panaszok elbírálására, az ilyen jellegű igények csupán bírói úton érvényesíthetők. A

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes